
          REPUBLIKA HRVATSKA
KRAPINSKO ZAGORSKA ŽUPANIJA
       OPĆINA ZAGORSKA SELA
           OPĆINSKA NAČELNICA

KLASA: 402-03/23-01/01
URBROJ: 2140-31-1
Zagorska Sela, 28.03.2023.


	Na temelju članka 19. Zakona o elektroničkim medijima („N.N.“ br. 111/21.) i Odluke o raspisivanju javnog poziva za financiranje programskih sadržaja elektroničkih medija u 2023. godini (KLASA: 024-01/23-01/11, URBROJ: 2140-31-1 od 28. ožujka 2023. godine), načelnica Općine Zagorska Sela raspisuje

JAVNI POZIV
za financiranje programskih sadržaja elektroničkih medija u 2023. godini


1. Predmet Javnog poziva
Predmet ovog Javnog poziva je prikupljanje prijava za financiranje programskih sadržaja elektroničkih medija u 2023. godini.
Elektronički mediji su definirano Zakonom o elektroničkim medijima („N.N.“ br. 111/21.): audiovizualni programi, radijski programi i elektroničke publikacije.
Pod programskim sadržajima podrazumijevaju se objave od interesa za Općinu Zagorska Sela koje su izdvojene u tematske cjeline ili pojedinačno.
Pod programskim sadržajem ne podrazumijeva se elektronička publikacija (porta) u cijelosti.
Cilj dodjele financijskih potpora je proizvodnja i objava kvalitetnih programskih sadržaja od interesa za Općinu Zagorska Sela.

Kriteriji temeljem kojih će se utvrđivati prednosti prijavljenog projekta/programa su:

	
	                     Kriterij
	  Broj bodova

	1.
	Kvaliteta, kreativnost, inovativnost, autorski pristup u osmišljavanju programskog sadržaja
	  0 - 10

	2.
	Lokalni karakter programskog sadržaja (praćenje događaja na području Općoine Zagorska sela), usmjerenost na potrebe i interese stanovnika Općine Zagorska sela i uključenost mještana u predložene programske sadržaje
	  0 - 10

	3.
	Kvantiteta objava i medijske platforme objava (praćenje sadržaja u televizijskom, radijskom programu, na mrežnim stranicama te na društvenim mrežama prijavitelja na Javni poziv)
	  0 - 10

	4.
	Doseg objava pojedinog medija (istraživanje gledanosti/slušanosti/pregledi sadržaja na internetu)
	 0 - 10

	5.
	Ukupno
	 0 - 40





Dodatno će se vrednovati:
· Mediji čije je sjedište na području Krapinsko-zagorske županije (5 bodova)
· Kvaliteta dosadašnje suradnje – opsežnost objavljivanja, kanali putem kojih je objavljivano (5 bodova)

Prijavitelj može ostvariti najviše 50 bodova na temelju kriterija.

2. Uvjeti za prijavu na Javni poziv
Na Javni poziv se mogu prijaviti nakladnici koje imaju sjedište, odnosno prebivalište u Republici Hrvatskoj, koji obavljaju djelatnost elektroničkih medija:
1. Televizijski nakladnici upisani u Knjigu pružatelja medijskih usluga radija Agencije za elektroničke medije (AEM)
2. Radijski nakladnici upisani u Knjigu pružatelja medijskih usluga radija Agencije za elektroničke medije (AEM)
3. Elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija.
Pravo na dodjelu financijskih sredstava ne mogu ostvariti nakladnici koji za isti programski sadržaj ostvaruju potporu iz sredstava Fonda za poticanje i pluralizam elektroničkih medija, državnog proračuna ili proračuna Europske unije; koji su u likvidaciji, u stečajnom postupku, koji imaju nepodmirene obveze prema Općini Zagorska Sela.

3. Sadržaj prijave na Javni poziv
Prijava na Javni poziv sadrži sljedeću dokumentaciju:
Obrasce prijave koji moraju biti točno i u cijelosti popunjeni i ovjereni i to:
1. Obrazac br. 1 – Podaci o podnositelju prijave na Javni poziv za financiranje programskih sadržaja elektroničkih medija u 2023. godini
2. Obrazac br. 2 – Podaci o projektu/programskom sadržaju koji se prijavljuje na Javni poziv za financiranje programskih sadržaja elektroničkih medija u 2023. godini
3. Izvadak iz Upisnika medijskih usluga koji se vodi pri Vijeću za elektroničke medije
4. Izjava – ispunjena u cijelosti, ovjerena pečatom i potpisom ovlaštene osobe za zastupanje.

Obavezni obrasci prijave dostupni su na web stranici Općine Zagorska Sela: www.zagorska-sela.hr
Obrasci se ispunjavaju isključivo pomoću računala.
Nakladnik može na Javni poziv prijaviti više programskih sadržaja. U tom slučaju programski se sadržaji prijavljuju odvojeno.

4. Rok za podnošenje prijave
Rok za podnošenje prijave je 15 dana od dana objave ovoga Javnog poziva na internetskoj stranici Općine Zagorska Sela zaključno s 14. 04. 2023. godine.


	Prijave ponuda šalju se preporučenom poštom na adresu:

OPĆINA ZAGORSKA SELA
s naznakom „PRIJAVA NA JAVNI POZIV ZA FINANCIRANJE PROPRAMSKIH SADRŽAJA ELEKTRONIČKIH MEDIJA U 2023. GODINI“

ili se predaju u pisarnicu Općine Zagorska Sela; Zagorska Sela 38, Zagorska Sela

	Neće se razmatrati ponude koje pristignu izvan roka određenog Javnim pozivom, nepotpune ponude, ponude podnositelja koji ne zadovoljavaju kriterije Javnog poziva.
	Broj i iznos dodijeljenih potpora bit će usklađen s raspoloživim proračunskim sredstvima Općine Zagorska Sela u stavci medijske suradnje.
	Načelnica Općine Zagorska Sela donosi zaključak o odabiru korisnika financijskih potpora, te odobrava iznose potpora.

5. Rezultati Javnog poziva, pravo prigovora, potpisivanje ugovora
Rezultati Javnog poziva bit će objavljeni na internetskoj stranici Općine Zagorska Sela; www.zagorska-sela.hr u roku od pet (5) dana od donošenja zaključka o odabiru.
Zaprimljeni prijedlozi programskih sadržaja s pratećom dokumentacijom se neće vraćati.
Nakladnik koji je sudjelovao u Javnom pozivu može podnijeti prigovor na Zaključak o odabiru korisnika potpora.
Prigovor se podnosi načelnici Općine Zagorska Sela u roku od osam (8) dana od dana objave Zaključka o odabiru korisnika financijskih potpora.
O prigovoru odlučuje načelnica Općine Zagorska Sela.
Nakladnici kojima se odobre financijske potpore sklopit će s Općinom Zagorska Sela ugovor o financiranju programskih sadržaja kojim će se regulirati međusobna prava i obveze korisnika financijskih potpora i Općine Zagorska Sela (dinamika, visina, rok i način isplate, rok za proizvodnju i objavu programskih sadržaja, način provođenja izvješćivanja o proizvodnji i objavi programskih sadržaja).

Za dodatne informacije i upite možete dobiti na telefon 049/510 378 ili na e-mail: info@zagorska-sela.hr 

									Općinska načelnica

